**Rāmuļu pamatskolas**

**pašnovērtējuma ziņojums**

31.10.2024.

|  |  |
| --- | --- |
|  (vieta, datums) |   |

SASKAŅOTS

|  |
| --- |
| Cēsu novada domes priekšsēdētāja vietnieks |
| (dokumenta saskaņotāja pilns amata nosaukums) |
|  Datums skatāms laika zīmogā |   | Atis Egliņš – Eglītis |
| (paraksts)\* |   | (vārds, uzvārds) |

1. **Izglītības iestādes darbības pamatmērķi un prioritātes**
	1. Izglītības iestādes misija – kvalitatīvas, konkurētspējīgas izglītības un personības izaugsmes nodrošināšana ikvienam izglītojamajam.
	2. Izglītības iestādes vīzija par izglītojamo – mūsdienīgs un drošs izglītojamais, kurš ir gatavs pilnveidoties un augt.
	3. Izglītības iestādes vērtības cilvēkcentrētā veidā – cieņa un sadarbība, kas nodrošina pušu cienīgu kopdarbu nepieciešamā rezultāta ieguvei.

Izglītojamo skaits un īstenotās izglītības programmas 2023./2024. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi (prof. izgl.) vai uzsākot 2022./2023.māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.(31.05.2023.) |
| Nr. | Licencēšanasdatums |
| Pirmsskolas izglītības programma | 01011111 |  | V-6176 | 05.02.2013. | 11 | 11 |
| Pamatizglītībasprogramma | 21011111 |  | V-226 | 05.02.2013. | 62 | 63 |
| Pamatizglītībasotrāposmaprogramma | 23011113 |  | V-3683 | 18.08.2020. | 1 | 3 |
| Speciālāpamatizglītībasprogrammaizglītojamiemargarīgāsattīstībastraucējumiem | 21015811 |  | V-3682 | 18.08.2020. | 2 | 3 |

* 1. 2023./2024. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniegtie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Efektīva mācību stunda, fokusējoties uz dziļās domāšanas uzdevumiem | a)kvalitatīvi92% mācību stundas atbilstošas efektīvas mācību stundas pamatprincipiem. Tās ietver SR, AS, IT izmantošanu, labu gaisotni. | Sasniegts. Mācību gada garumā tika veikta stundas kvalitātes vērošana un atgrizeniskās saites sniegšana pedagogiem. Par to liecina stundu vērošanas lapas. |
|  | b) kvantitatīviVērotas divas mācību stundas katram pedagogam, ne visi pedagogi pievieno stundas gaitā dziļās domāšanas uzdevumus. | Daļēji sasniegts. Pedagogiem grūtības ar dziļās domāšanas uzdevumu sagatavošanu. Par to liecina vēroto stundu protokoli un atgriezeniskā saite. |
| Nr.2 Izglītojamo labbūtība | a)kvalitatīviSadarbība ar atbalsta speciālistiem un vecākiem. Klases audzinātāja darbs ar izglītojamajiem mācību stundās. Samazinājušies konflikti par 7%, uzlabojusies izglītojamo reakcija uz konfliktu, spēja sevi savaldīt. | Daļēji sasniegts. Labbūtības rādītāji ir mainīgi, ietekmē no jauna atnākušo izglītojamo raksturs un pašregulācijas spējas. Par to liecina paskaidrojumi un audzināšanas stundu temati eklasē. |
|  | b) kvalitatīviReizi veikta aptauja par labbūtību skolā, izanalizēti rezultāti, tiek apzinātas un risinātas situācijas, kas izraisa pedagoga reakciju uz izglītojamo. | Daļēji sasniegts. Labbūtības rādītāji izglītības iestādē ir uzlabojami ilgtermiņā. Par to liecina edurio aptaujas dati. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2024./2025. mācību gadā

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1Lasītprasmes un rakstītprasmes uzlabošana. | a)kvalitatīviIzglītojamie lasīs un izpratīs tekstu kvalitatīvāk, uzlabosies rakstītprasme – kārtība un pareizrakstība. |  |
|  | b) kvantitatīviDivas reizes gadā tiks veikta lasītprasmes diagnostika, tās analīze kopā ar vecākiem. Rakstītprasmes uzlabošanai radīti dažādi konkursi, darba lapas, lai motivētu izglītojamos pievērst uzmanību savam rokrakstam. |  |
| Nr.2 Apzināta mācīšanās | a)kvalitatīviIzglītojamie izpratīs mācīšanās nepieciešamību, zinot, kas ir apzināta mācīšanās, kas ir apzinātība. |  |
|  | b) kvantitatīviApzinātības un klusuma pedagogs apkopo datus par darbu ar izglītojamajiem un prezentē savus novērojumus un ieteikumus visiem pedagogiem. Uzskaita sensoro palīglīdzekļu izmantošanu mācību stundās un analizē uzvedības izmaiņas un mācīšanās attieksmes rādītājus. |  |
| Nr.3 Āra pedagoģijas izmantošana mācību vielas apguvei | a)kvalitatīviIzmantojot āra pedgoģiju, pedagogi liek izglītojamajiem citādāk paskatīties uz mācību vielu un kvalitāti, tādējādi veicinot mācību prasmju apguvi. |  |
|  | b)kvantitatīviKatrs pedagogs mācību gada laikā novada vismaz divas mācību stundas ārā, analizē šo stundu ieguvumus un prezentē izmantotās metodes, tās apkopojot metodiskajā mācību līdzeklī. |  |
| Nr.4 Rāmuļu pamatskolas pārejas perioda noteiktie kritēriji | a)kvalitatīviNoteikts pārejas periods divi gadi līdz 2026. gada 31. maijam, kurā jāizpilda visi kvantitatīvie kritēriji. |  |
|  | b)kvantitatīvi Noteikts izglītojamo skaits klātienes klašu grupās. 1.-3. - 30 izglītojamie;4.-6. – 30 izglītojamie; 7. – 9. – 30 izglītojamie. Pedagoģisko resursu nodrošinājums visos mācību priekšmetos. Mācību procesa organizēšana un īstenošana atbilstoši normatīvajiem dokumentiem (bez apvienotām stundām). |  |

1. **Kritēriju izvērtējums**
	1. Kritērija “Mācīšana un mācīšanās”stiprās puses un turpmākās attīstības vajadzības

*Izmantotās metodes: mācību stundu vērošana, dokumentu analīze, diskusija.*

|  |  |
| --- | --- |
| ***Stiprās puses*** | ***Turpmākās attīstības vajadzības*** |
| Pedagogi lielu vērību pievērš izglītojamajiem individuāli, veidojot darbus diferencēti, ņemot vērā katra izglītojamā spējas un prasmes, pielietojot atgādnes, ja tas ir norādīts dokumentos. | Mācīties pedagogiem strādāt diferencēti visās mācību stundās un apgūt prasmes palīdzēt un motivēt izglītojamo darbam.  |
| Mācību stundas tiek veidotas pēc visiem efektīvas mācību stundas parametriem ar SR, AS, IT. | Dažādot atgriezeniskās saites sniegšanas veidus. Papildināt zināšanas par dziļās domāšanas uzdevumiem. |
| Izglītojamajiem tiek sniegts sensorais, psiholoģiskais un emocionālais atbalsts mācību stundas laikā. | Strādāt pie pedagogu tālākizglītības jomās, kas skar izglītojamo labbūtību. |

|  |  |  |  |
| --- | --- | --- | --- |
| **N.p.k.**  | **Rezultatīvā rādītāja nosaukums** | **Stiprās puses** | **Turpmākās attīstības vajadzības** |
| *1.1.1.* | *Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidi* | Balstoties uz iegūtajiem datiem (vērotas stundas 100% pedagogu), vērojot mācību stundas, tika sniegts atbalsts pedagogiem atbilstoši pedagoga profesionālajām vajadzībām. Notika profesionāla saruna par stundās vēroto un nepieciešamajiem uzlabojumiem. Jaunie pedagogi saņem mentora atbalstu un atgriezenisko saiti par vēroto stundās. Mācību stundu vērošanā piedalās ne tikai vadības komanda, bet arī Izglītības pārvalde. | Turpināt vērot mācību stundas, sniegt pedagogiem atgriezenisko saiti un plānot profesionālās pilnveides nepieciešamību. Nepieciešamo datu uzkrāšana, apkopošana un analizēšana, izmantojot skolvadības sistēmu e-klase, VPS, VIIS u.c. Nepieciešams izmantot EMU platformu. |
| *1.1.2.* | *Izglītības procesa plānošanas un īstenošanas efektivitāte un kvalitāte*  | Izglītības programmu īstenošana notiek izglītības iestādes telpās un brīvdabā. Pedagogi izmanto kompetenču pieeju un STEAM pieeju, āra pedagoģijas metodes un dažādas citas alternatīvas pieejas, lai izglītojamie iegūtu kvalitatīvu izglītību. | Nepieciešams attīstīt pedagogu prasmes reflektēt par savu veikumu un apkopot paveikto pārskatāmās tabulās un aprakstos. Ir nepieciešams pilnveidot skolotāju savstarpējo stundu vērošanas procesu. |
| *1.1.3.* | *Izglītības procesa diferenciācija, individualizācija un personalizācija* | Mācību process tiek pielāgots izglītojamo vecumposmiem, ņemot vērā iepriekšējās zināšanas un prasmes, piedāvājot dažāda izziņas līmeņa uzdevumus. Pedagogi mācību stundas laikā piedāvā individualizētu pieeju, izmanto diferencētus uzdevumus. 53% izglītojamo atdzīst, ka skolotājs ar viņiem strādā individuāli, piemeklē uzdevumus pēc spējām. | Ir nepieciešams pilnveidot skolotāju prasmi sniegt daudzveidīgu atgriezenisko saiti, kā arī iesaistīt izglītojamos atgriezeniskās saites sniegšanā. Ir nepieciešams stiprināt skolotāju izpratni par individualizācijas metodēm mācību procesā. |
| *1.1.4.* | *Izglītības procesa īstenošanas kvalitāte attālinātajās mācībās*  | - | - |
| *1.1.5.* | *Mācību sasniegumu vērtēšanas kārtība* | Katra izglītojamā vērtējumi visos mācību priekšmetos tiek ievietoti e-klasē saskaņā ar vērtēšanas nolikumu un ir pieejami izglītojamo vecākiem. | Nepieciešami formatīvā vērtējuma fiksācijas uzlabojumi. |
| *1.1.6.* | *Izglītības iestādes individualizēta un /vai personalizēta atbalsta sniegšana izglītojamiem* | Skolā ir direktores vietniece izglītības jomā, kas vada iekļaujošā darba koordināciju, izglītības programmas individuālo apguves plānu izveidi (6) un īstenošanas pārraudzību. Izglītojamajiem līdz 4.klasei ir pieejams logopēds, ko nodrošina atbilstoši izglītojamo mācīšanās un attīstības vajadzībām. Skolotāji nodrošina individualizētu mācību pieeju atbilstīgi skolēna vajadzībām vismaz 70% mācību stundu.  | Nepieciešamas lielākas likmes logopēdam, speciālajam pedagogam, skolotāja palīgam, sociālajam pedagogam un psihologam. |
| *1.1.7.* | *Izglītības procesa īstenošana izglītības iestādēs, kuras īsteno tālmācības izglītības programmu[[1]](#footnote-2)* | Izglītojamie (5), kuriem ir psiholoģiskas problēmas un depresija, var mācību procesu apgūt tālmācībā. Tālmācības vietne ļauj pilnvērtīgi sagatavoties pārbaudes darbam un to veikt sekmīgi. Pedagogi vienmēr ir gatavi konsultēt izglītojamo. Pieejami pedagogi individuālām konsultācijām attālināti un klātienē. Darbu iesniegšana gan papīra formātā, gan elektroniski. Nodrošinām ar mācību grāmatām un mācību līdzekļiem. | Nepieciešams uzlabot tālmācības vietnē ievietotos pārbaudes darbus un darbus, kas palīdz izglītojamajiem sagatavoties pārbaudei. |
| *1.1.8.* | *Izglītības iestādes darbība, nodrošinot izglītības ieguvi ģimenē[[2]](#footnote-3)* | - | - |
| *1.1.9.* | *Izglītības procesa īstenošana pirmsskolas izglītības programmā (ja attiecināms)* | Pirmsskolas grupā neliels skaits izglītojamo, kas ļauj strādāt individualizēti, sagatavojot izglītojamo skolai. Āra nodarbības un dabas procesu izpratne palīdz izglītojamajiem izprast notiekošos procesus pasaules izpētē. Visi pirmsskolas izglītībā iekļautie pedagogi dalās ar savu pieredzi un labās prakses piemēriem. | Pirmsskolas izglītības grupa slēgta. |

***2-3 galvenie apkopotie secinājumi par visu kritēriju turpmākajam darbam***

Nepieciešams uzlabot pedagogu darbu tālmācības vietnē, lai izglītojamie, kas mācās attālināti, varētu pilnvērtīgāk apgūt mācību vielu. Klātienes izglītojamajiem, kam ir mācīšanās vai citas grūtības nepieciešams atbalsta personāls, bet tā kā likmes ir ļoti mazas, būtu nepieciešams palielināt atbalsta personāla likmes pamatskolā. Ne vienmēr ar individuālu pieeju var panākt rezultātu, tādēļ pedagogiem/klašu audzinātājiem jāstrādā pie mācību motivācijas, iesaistot izglītojamā vecākus.

* 1. ***Kritērija “Drošība un psiholoģiskā labklājība” stiprās puses un turpmākās attīstības vajadzības***

*Izmantotās metodes: anketēšana, izglītības iestādes apskate, konflikta vietu analīze, sarunas ar mērķgrupām.*

|  |  |
| --- | --- |
| ***Stiprās puses*** | ***Turpmākās attīstības vajadzības*** |
| Konsultācijas visiem izglītojamajiem, īpašu vērību pievēršot bērniem ar mācīšanās traucējumiem un izglītojamajiem ar augstiem mācību rezultātiem. Individuāla pieeja izglītojamajam ikdienas darbā visās klašu grupās. | Sniegt vēl plašāku informāciju izglītojamajiem un viņu vecākiem par iespējamo atbalstu un konsultācijām. Infografikas, ziņas mājas lapā. |
| Skolēnu pārredzamība un atpazīšana, kas palīdz pamanīt psiholoģisko un emocionālo nestabilitāti. | Nepieciešams atbalsta personāls ar lielāku slodzi- speciālais pedagogs, sociālais pedagogs, psihologs, skolotāja palīgs, logopēds. |
| Regulāra, ikdienišķa komunikācija un informācijas apmaiņa starp pedagogiem. | Nepieciešams pieteikties “EMU:Skola”, tas ir viens no risinājumiem, kas ļauj sekot līdzi bērnu emocionālajām vajadzībām skolā un saprast, vai bērns emocionāli šobrīd spēj pilnvērtīgi iesaistīties mācību procesā. |
| Ir pieejama Klusuma telpa skolēniem, kuriem ir nepieciešams klusums mācību procesa laikā. | Uzlabot Klusuma klases aprīkojumu, kas ļautu izglītojamajiem pilnvērtīgi pievērsties mācību procesam kopā ar Klusuma skolas skolotāju. |
| Skola nodrošina sensoro atbalstu skolēniem ar dažādiem traucējumiem - skaņu slāpējošās austiņas, galdu gumijas, norobežojošās sieniņas, sensorās mantas utt. | Papildināt sensoro mantu klāstu, lai uzlabotu izglītojamo emocionālo stāvokli un stabilizētu traucējumu izpausmes. |
| Dabas pieejamība, kurai pateicoties, starpbrīžos skolēni var skriet, tādejādi pazeminot kortizola līmeni un spēj pieslēgties nākamajai mācību stundai produktīvāk. | Papildināt āra teritoriju ar dažādiem trenažieriem un konstrukcijām brīvā laika pavadīšanai. |
| Veikalu nepieejamība, tādejādi tiek veicināts veselīgs uzturs, izpratne par veselīgu dzīvesveidu. | Turpināt informēt izglītojamos par veselīgu uzturu, veselīgu dzīvesveidu, rādot piemēru. Mācību stundās dažādos tekstos akcentēt veselības svarīgumu. |
| Sports notiek ārā jebkurā gada laikā- ziemā slido, slēpo, pieejams inventārs, lai notiktu sports ārā - svaigā gaisā. | Papildināt ziemas un vasaras sporta inventāru. Tas motivēs darboties droši un vairos izglītojamo labsajūtu. |

|  |  |  |  |
| --- | --- | --- | --- |
| **NPK** | **Rezultatīvā rādītāja nosaukums** | **Stiprās puses** | **Turpmākās attīstības vajadzības** |
| 3.2.1. | *Izglītības iestādes darbs, iegūstot informāciju un datus par izglītojamo, vecāku un personāla drošību un psiholoģisko labklājību;* | Cieša komunikācija ar vecākiem, regulāra saziņa un informācijas apkopošana. Izveidotas watsaap grupas saziņai. | Lielāku vecāku līdzdalību un ieinteresētību savu bērnu mācību procesā. |
| 3.2.2. | *Izglītības iestādes iekšējās kārtības un drošības noteikumu ievērošana;* | Pārredzamība, situācijas tiek atrisinātas uzreiz, jo nelielā skolā visu ierauga ātri. Izglītojamajiem tiek akcentēti pozitīvas uzvedības noteikumi, viņi tiek mācīti risināt konfliktsituācijas. Lai mazinātu konfliktsituācijas un vardarbību, pedagogi audzināšanas stundās aktualizē dažādas metodes un paņēmienus. | Regulāri pilnveidot skolas iekšējās kārtības noteikumus un sekot drošības noteikumu ievērošanai, iesaistot izglītojamos, pedagogus un vecākus. Nepieciešama lielāka likme skolotāja palīgam, lai nestandarta situācijās būtu atbalsts, ja skolotājam ir jārisina kāda konfliktsituācija. |
| 3.2.3. | *Izglītības iestādes fiziskā drošība un ar to saistīto risku identificēšana un novēršana;* | Izglītības iestādei ir āra teritorija, kura ir pārskatāma un tajā atrodas pedagogs, kas veic uzraudzību.Ātri konstatējam konfliktus izglītojamo starpā un tos novēršam. Liela daļa izglītojamo vecāki novērtē bērna drošību ar „labi”. Visi izglītības iestādes darbinieki piedalās iestādes fiziskās drošības un ar to saistīto risku regulārā novēršanā. | Apzinātas skolas nedrošās vietas, kurās būtu nepieciešams izvietot novērošanas kameras, lai novērstu dažādas konfliktsituācijas. |
| 3.2.4.  | *Emocionālā drošība izglītības iestādē un ar to saistīto risku novēršana;* | 92% vecāku jūtas gaidīti izglītības iestādē. 78% vecāku apliecina, ka izglītojamie labprāt dodas uz izglītības iestādi. 98% pedagogu un darbinieku izjūt vienlīdzīgu un cieņpilnu attieksmi pret sevi un kolēģiem no vadības puses un 74% darbinieku uzskata, ka ir pozitīva attieksme no izglītojamo puses | Sadarbībā ar Izglītības pārvaldi pēc nepieciešamības nodrošināt pedagogiem psiholoģisko atbalstu, lai novērstu profesionālo un emocionālo izdegšanu. Līdz ar to tiktu veicināta arī izglītojamo emocionālā drošība. |
| 3.2.5.  | *Izglītības iestādes personāla un izglītojamo labizjūta.* | 72% pedagogu labprāt iet uz darbu bieži un vienmēr. 95% pedagogu jūt, ka ir nozīmīga savas skolas daļa. 5.-9.klašu izglītojamie jūtas, ka iederas savā skolā – 77,6 % Edurio aptaujas dati liecina, par vispārējo labbūtību pozitīvi izsakās 58% izglītojamo, 30% jūtas vidēji labi;Labāk skolā jūtas mazāko klašu skolēni; | Aktualizēt skolas vērtību (cieņa, radošums, sadarbība) nozīmi ikdienas darbā. Veicināt piederības sajūtu skolai dažādu vecumposmu izglītojamajiem. Meklēt jaunas darba formas izglītojamo, viņu vecāku un iestādes personāla saliedēšanai. |

***2-3 galvenie apkopotie secinājumi par visu kritēriju turpmākajam darbam***

Izglītības iestādē tiek maksimāli nodrošināta psiholoģiskā labklājība, fiziskā un emocionālā drošība gan izglītojamajiem, gan iestādes personālam. Par to tiek daudz domāts un meklēti dažādi risinājumi. Nepieciešamas jaunas formas izglītojamo, viņu vecāku un iestādes personāla saliedēšanai un kopdarbībai. Atbalsta personāla nepieciešamība izglītojamajiem, lai veicinātu emocionālo drošību un atbalsts nepieciešams pedagogiem, lai novērstu profesionālo un emocionālo izdegšanu.

* 1. ***Kritērija “Vadības profesionālās darbība” stiprās puses un turpmākās attīstības vajadzības.***

*Izmantotās metodes:dokumentu analīze, sarunas ar mērķgrupām, izglītības iestādes mājas lapa.*

|  |  |
| --- | --- |
| ***Stiprās puses*** | ***Turpmākās attīstības vajadzības*** |
| Vadība vienmēr uzklausa, vienmēr pieejama - jebkurā laikā, arī pēc darba laika, brīvdienās. |   |
| Atbalsta jaunas idejas un iniciatīvas, veido sabiedrībā atpazīstamu skolas tēlu. | Atlasīt darbiniekus, kuriem ir tādas prasmes, kas nav vadībai. |
| Uzklausa pedagogu viedokli, nepieņem lēmumus vienpersoniski, bet iesaista skolai svarīgu lēmumu pieņemšanā skolotājus, vecākus, izglītojamo pārstāvjus, konsultējas ar dibinātāju. | Vairāk veltīt laika darbam ar Skolas vecāku padomi. |
| Sniedz emocionālu atbalstu, ja tas nepieciešams, aizsargā konfliktsituācijās izglītojamo, noteiktās situācijās pedagogu. |  |
| Interesē ikkatrs bērns, vecāki un viņu vajadzības, pedagogi, darbinieki. | Izglītības iestādes vadībai turpināt rūpēties par izglītojamajiem, viņu labbūtību, par pedagogiem, viņu profesionālo izaugsmi. |

|  |  |  |  |
| --- | --- | --- | --- |
| **N.p.k.** | **Rezultatīvā rādītāja nosaukums** | **Stiprās puses** | **Turpmākās attīstības vajadzības** |
| *11.1.* | *Izglītības iestādes vadītāja zināšanas, izpratne par izglītības iestādes darbības tiesiskumu, prasme izstrādāt un atjaunot tiesību aktus* | Saskaņā ar kvalitātes sistēmas prasībām iekšējie normatīvie akti iestādē tiek izstrādāti, lai skaidri un precīzi aprakstītu skolas darba organizācijas procesus. | Papildināt zināšanas un prasmes normatīvo dokumentu sagatavošanā un izpildē. |
| *11.2.* | *Izglītības iestādes vadītāja zināšanas par līderības stratēģijām un taktikām, prasme pieņemt lēmumus un uzņemties atbildību* | Vadītājs iesaista skolai svarīgu lēmumu pieņemšanā skolotājus, vecākus, izglītojamo pārstāvjus, konsultējas ar dibinātāju. Vadītājs mērķtiecīgi veido sabiedrībā atpazīstamu skolas tēlu. Vadītājs spēj pieņemt stratēģiski svarīgus, arī nepopulārus lēmumus un atbildēt par tiem. | Turpināt rūpēties par skolas tēlu sabiedrībā, informējot caur sociālajiem tīkliem un skolas mājas lapu. Apgūt zināšanas par dažādām līderības stratēģijām. |
| *11.3.* | *Izglītības iestādes vadītāja komunikācija* | Izglītības iestādes vadītāja komunikācija par skolas darba organizāciju (tajā skaitā mācību procesu, saimnieciskajiem un citiem jautājumiem) ir skaidra, savlaicīga un precīza, par to liecina izglītībā notiekošo procesu kvalitāte un vecāku atsauksmes.  | Papildināt zināšanas par dažādiem komunikācijas veidiem.  |
| *11.4.* | *Izglītības iestādes vadītāja kompetence sniegt un saņemt atgriezenisko saiti, veidojot mācīšanās organizācijā kultūru izglītības iestādē* | Izglītības iestādes vadītāja sniedz atgriezenisko saiti pēc stundas vērošanas, pēc sadarbības sapulcēm, pēc komunikācijas ar vecākiem. 95% pedagogu apliecina, ka var droši un profesionāli komunicēt ar vadību.  | Vadītājam ir biežāk jāsniedz darbiniekiem atgriezeniskā saite par skolotāju mācību darbu. Veicināt iestādes padomes līdzdarbību izglītības iestādes dzīvē. |
| *11.5.* | *Izglītības iestādes vadītāja ētiskums* | Izglītības iestādes vadītāja vienmēr iestājas par cilvēcīgu komunikāciju, ir smalkjūtīga, atbalstoša un vērsta uz situāciju noskaidrošanu un izpratni. | Skolas vērtību apspriešanā ir jāiesaista skolas nepedagoģiskie darbinieki. |
| *11.6.* | *Izglītības iestādes vadītāja izpratne par izglītības attīstības, tostarp izglītības kvalitātes, un/vai nozares politikas mērķiem un sasniedzamajiem rezultātiem* | Ir izpratne par izglītības kvalitāti un nozarē sasniedzamajiem jautājumiem. |  |
| *11.7.* | *Izglītības iestādes vadītāja profesionālā kompetence audzināšanas, mācīšanas un mācīšanās jautājumos* | Izglītības iestādes vadītāja ir latviešu valodas un literatūras skolotāja, kas 20 gadus strādājusi ar problēmbērniem, apguvusi dažādus mācību kursus par konfliktu risināšanu, stundu vērošanu, strādājusi par direktora vietnieku mācību darbā, audzinājusi četras klases, apguvusi dažāda veida audzināšanas kursus. | Arvien uzlabot savas zināšanas pedagoģijas un vadības jomā. |

***2-3 galvenie apkopotie secinājumi par visu kritēriju turpmākajam darbam***

1) Skolas vadītājas izglītība, pieredze un profesionālās prasmes nodrošina iespēju efektīvi organizēt skolas darbību un attīstību atbilstoši nozarē un pašvaldībā pieņemtajiem politikas plānošanas dokumentiem, kā arī iespēju izstrādāt skolas attīstības un darba plānošanas dokumentus saskaņā ar nozarē un pašvaldībā noteiktajām prioritātēm. 2) Skolas vadītāja efektīva komunikācija un darbības ētiskums ir novērtēti no vecāku, skolēnu un darbinieku puses. Krīžu, problēmsituāciju gadījumā pie vadītāja vēršas ar lūgumu skaidrot, analizēt situāciju vai rīcību, atrisināt konfliktu. 3)Skolas vadītājam jāatrod laiks biežāk apmeklēt mācību nodarbības un sniegt skolotājiem atgriezenisko saiti par viņu organizēto mācību procesu.

1. **Informācija par lielākajiem īstenotajiem projektiem par 2023./2024. mācību gadā**
	1. Projekta nosaukums, īsa anotācija,sasniegtie rezultāti un to ietekme uz izglītības procesa organizēšanas kvalitāti. Kultūrizglītības programma “Latvijas skolas soma”, kuras mērķis sniegt iespēju katram skolēnam vismaz divas reizes gadā apmeklēt dažādus kultūras pasākumus, kas bagātina viņa redzesloku un mācību procesu padara daudzveidīgāku. 2023./2024.mācību gadā Rāmuļu pamatskolas skolēniem bija iespēja apmeklēt vairākus kultūras pasākumus. Skolā viesojās stāstniece, apmeklējām Āraišu ezerpili un dzirnavas, mācījāmies par seno skolu un iepazinām galdnieka amatu meistardarbnīcā.
	2. Projekta īsa anotācija un rezultāti. ESF projekts “Atbalsts priekšlaicīgas mācību pārtraukšanas samazināšanai “PUMPURS”. Rāmuļu pamatskolai Eiropas Sociālā fonda projektā Nr.8.3.4.0/16/I/001 ,,Atbalsts priekšlaicīgas mācību pārtraukšanas samazināšanai” piedalās kopš 2019. gada. Ar projekta palīdzību līdz 2023.g. maijam tika veicināta ilgtspējīgas sadarbības sistēmas veidošana starp pedagogiem, atbalsta personālu un izglītojamo vecākiem vai pārstāvjiem, lai laikus identificētu izglītojamos ar risku pārtraukt mācības un sniegtu viņiem personalizētu atbalstu. Kopā sagatavoti 25 individuālie atbalsta plāni. Atbalsts sniegts 25 audzēkņiem, t.sk. arī sākumskolas skolēniem. Iesaistīti 5 skolas pedagogi. Pedagogi ieguva: iespēju un resursus individuāli strādāt ar skolēniem, kuriem tas nepieciešams, profesionālās kompetences pilnveidi, seminārus, supervīzijas, darbnīcas, metodiskos atbalsta līdzekļus, sistēmu priekšlaicīgas mācību pārtraukšanas risku identificēšanai un novēršanai.
2. **Informācija par institūcijām t.sk. augstskolām, organizācijām, biedrībām, u.c., ar kurām noslēgti sadarbības līgumi**
	1. (Izglītības programmu īstenošanai). Nav attiecināms.
	2. (Izglītības programmu īstenošanai).
3. **Informācija, kura atklāj 2023./2024. mācību gadā, *audzināšanas* darba prioritātes (bērncentrētas, domājot par izglītojamā personības attīstību) un sasniegtos rezultātus:**
	1. Prioritātes (bērncentrētas, domājot par izglītojamā personību).

2023./2024.m.g. prioritātes - pilnveidot caurviju prasmes digitālās pašrealizācijas kontekstā, aktualizēt piederību skolai, novadam, valstij. Izglītības iestādē īsteno mērķtiecīgu un pēctecīgu audzināšanas darbu, kurā aktīvi iesaistās izglītības iestādes pedagogi, darbinieki, izglītojamie un viņu ģimenes. Iestāde saglabā savas tradīcijas, iedibina jaunas, organizē pasākumus, kas veicina veselību, drošību, toleranci pret cilvēkiem ar īpašām vajadzībām, izpratni par darba tikumu, cieņu, lojalitāti valstij. Divreiz gadā tiek organizētas vecāku dienas ar dažādu programmu, kurā ietilpst gan psihologa lekcijas, gan meistarklases kopā ar saviem bērniem, gan sarunas pie apaļā galda. Lai veidotu piederības sajūtu izglītojamajiem, notiek dažādi pasākumi (Labo darbu nedēļa, Mātes diena, Ziemassvētku pasākums, Miķeļdienas tirdziņš, tikšanās ar skolas absolventiem.) Karjeras pasākumi tiek integrēti mācību stundās un Karjeras nedēļā. Iestāde sadarbojas ar biedrību Kiwanis Cēsis, kas atbalsta nometnes rīkošanu Rāmuļos, nodrošina lielformāta spēles pasākumos. Mācību gada laikā liela uzmanība tiek pievērsta drošībai internetā un atbildīgai sociālo tīklu lietošanai. Skola darbojas EKO skolas programmā, kuras ietvaros notiek dažādi pasākumi par veselīgu dzīves veidu, pārstrādi un bezatkritumu politiku. EKO skolas temati tiek aplūkoti un aktualizēti pasākumos, mācību stundās un audzināšanas stundās, tā caurvijot visu mācību gadu.

* 1. 2-3 teikumi par galvenajiem secinājumiem pēc mācību gada izvērtēšanas.

Skolēni nostiprināja  savas zināšanas daudzveidīgās mācību aktivitātēs, drošā veidā izmantojot digitālās tehnoloģijas un kritiski analizējot tīmeklī atrodamo saturu, tostarp arī sociālo tīklu saturu, kā arī radīja savu oriģinālu saturu (piem. datorikas stundās izveidojot savu mājas lapu). Visa gada garumā dažādu pasākumu veidā tiek aktualizēta piederība skolai un EKO skolas programma.

1. **Citi sasniegumi**
	1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko). Realizē individuālu pieeju izglītojamajiem iespēju robežās, interesējas par izglītojamo interesēm ārpus iestādes, sadarbojas ar vecākiem. Izglītojamo izaugsme no nesekmīga skolēna līdz 9. klases apliecībai ir neizmērojams pedagogu un darbinieku kolektīva ieguldījums.
	2. Izglītības iestādes informācija par galvenajiem secinājumiem:
		1. pēc izglītojamo snieguma izvērtējuma valsts pārbaudes darbos par 2023./2024. mācību gadu;

Izglītojamo sniegums ir atbilstošs ieguldītajam darbam. Angļu valodā ir visaugstākie rezultāti, kas saistīts ar to, ka ir gados jauns pedagogs un izglītojamie daudz laika pavada pie datora skatoties filmas angļu valodā. Liela daļa runā brīvi un var izteikt savu viedokli. Latviešu valoda ir dzimtā valoda, tas dod priekšrocības lasītprasmes daļā un veidojot runu, ko iespējams sagatavot un iemācīties iepriekš. Viszemākie rezultāti ir matemātikā, jo tās apguvei nepieciešams sistemātisks mācību process, attīstīta loģiskā domāšana un koncentrēšanās, kas mūsu skolas bērniem ir zema.

6.2.2. par sasniegumiem valsts pārbaudes darbos pēdējo trīs gadu laikā. Tie atšķiras no valsts vidējiem rezultātiem +/- 10 % robežās. Augstāki rezultāti ir sasniegti 2021./2022. gadā (Latviešu valoda 6.kl. +8,8%; angļu valoda 9.kl. + 6,2%; matemātika 9.kl. +4,6%; latviešu valoda 9.kl. +2%). Zemāki rezultāti ir pārējos valsts pārbaudes darbos no 1 līdz 14%, kur vislielākā atšķirība ir Latvijas vēsturē -14%. 2022./2023. gadā CE latviešu valodā vidējie rezultāti skolā 49%, pret vidējo valstī -14%; angļu valodā skolā 54,9%, pret rezultātiem valstī -15%, bet matemātikā skolā 22,6%, pret rezultātiem valstī -15%. Skatoties pēc urbanizācijas rezultātiem negatīvā atšķirība ir mazāka - 9 un 10%. 2023./2024. gadā angļu valodā 58,4%, salīdzinot ar valsts rādītājiem -5,5%, Latviešu valodā 46,5%, salīdzinot ar valsti -12,6% un matemātikā 27%, salīdzinot ar rezultātiem valstī -16,2%. Atšķirība no valsts rādītājiem skaidrojama ar to, ka 50% mūsu skolēnu nāk no pilsētas skolām ar ļoti zemiem snieguma rādītājiem, un to uzlabošana nav tik ātri veicama. Grūtības ar izglītojamo motivāciju un vecāku neiesaisti mācīšanās procesos.

6.2.3. izglītojamo vidēji statistisko sasniegumu ikdienas mācību darbā atbilstība valsts pārbaudes darbu rezultātiem vai arī tiem ir atšķirības

|  |  |  |
| --- | --- | --- |
| **N.p.k.** | **Procentuālā atšķirība** | **Komentārs** |
| 1. | +/-10% pēdējo 3 mācību gadu laikā | Atšķirības ir +/- viena balle. Tas skaidrojams ar izglītojamā koncentrēšanos eksāmena laikā, vai ar nolaidību mācību stundu laikā. |
| 2. | 11-30% pēdējo 3 mācību gadu laikā | - |
| 3. | Vairāk kā 30% pēdējo 3 mācību gadu laikā | - |

 **Izglītības iestādes galvenie secinājumi par izglītojamo sniegumu ikdienas mācībās**.

1)Ikdienas summatīvie vērtējumi ir samērā vidēji, jo arvien vairāk parādās izglītojamie, kas ir gatavi samierināties ar pirmo sekmīgo rezultātu.

2)Skolā ir daudz izglītojamie no dažādu sociālo slāņu ģimenēm, arī tas ir viens no faktoriem ne visai augstiem mācību rezultātiem un pavājinātai motivācijai. Izglītības iestāde saskata korelāciju starp skolas apmeklējumu, individuālām sarunām un sekmēm.

3)Kā uzlabojumu redzam mācību motivācijas paaugstināšanu sadarbībā ar vecākiem, izglītojot viņus un mudinot izglītojamos domāt par savu karjeras izaugsmi.

1. **Izglītības iestādes dibinātāja noteiktie mērķi un uzdevumi izglītības iestādes vadītājam trīs gadiem, to ietvaros galvenais paveiktais 2023./2024.māc.g.**

|  |  |  |  |  |
| --- | --- | --- | --- | --- |
| **N.p.k.** | **Uzdevums** | **Paveiktais** | **Izpilde %** | **2024./2025. mācību gadā veicamais** |
| Nr.1 | Pārskatīt un pilnveidot sistēmu, kā uzlabot izglītojamo mācību motivāciju, lai veicinātu pozitīvu sasniegumu izaugsmi vismaz 5% izglītojamo. | Audzināšanas stundās aktualizēta mācīšanās nepieciešamība. Karjeras nedēļas ietvaros uzaicināti absolventi un citi nozīmīgu profesiju pārstāvji, kas, pastāstot savu dzīves ceļu un profesionālo izaugsmi, tieši norāda, ka mācīšanās ir devusi resursus tālākai izaugsmei. | 30% | Sadarbībā ar vecākiem katrs izglītojamais līdz 7.kl. divas reizes gadā prezentē savas apgūtās prasmes, iemaņas un zināšanas. Secinot, kas vēl ir jāapgūst.  |
| Nr.2 | Balstoties datu izpētē, mērķtiecīgi veidot sistēmu, kurā tiek plānoti, īstenoti, monitorēti pasākumi emocionālās labizjūtas un psiholoģiskās labklājības veicināšanai izglītības iestādē visos līmeņos, tai skaitā aktualizēt kārtību, kā rīkoties emocionālas un fiziskas vardarbības un konfliktu situācijās. | Sadarbojoties ar biedrību „Neklusē” tiek izmantoti dažādi metodiskie materiāli audzināšanas stundās.Analizēti, balstoties datu izpētē, galvenie kritēriji, kam jāpievērš uzmanība izglītojamo uzvedībā un emocijās.Izveidota kārtība, kā rīkoties emocionālas un fiziskas vardarbības gadījumos, konfliktu situācijās. | 30% | Ieviest metodi ASAP, ja tu redzi, ka kāds cieš no mobinga.Izmantot IZM izdotās vadlīnijas par mobinga izskaušanu skolā. Turpināt sadarbību ar biedrību „Neklusē”. Uzsākt darbu ar EMU:skola, kur jāiesaistās klašu audzinātājiem kopā ar izglītojamo. Aktivizēt sadarbību ar Siguldas pusaudžu resursu centru.  |
| Nr.3 | Sadarbībā ar dibinātāju turpmākās attīstības dokumentos iekļaut un prioritārā secībā īstenot pasākumus fiziskās vides uzlabošanai iekštelpās un izglītības iestādes teritorijā. | Attīstības plānā aktualizētas un deputātu apstiprinātas svarīgākās prioritātes fiziskās vides uzlabošanai iekštelpās un teritorijā. Mūsdienīgi izremontēta un iekārtota atpūtas telpa, kurā paredzēts notikt lasītprasmes stundām un klases pēcpudienām, sarunām un pašpārvaldes sapulcēm. | 20% | Nomainīt pirmā stāva gaiteņa grīdas klājumu. Uzlabot izglītības iestādes āra teritoriju, iegādājoties jaunus mācību objektus aktivitātēm brīvdabā. Sagatavot āra teritorijas attīstības plānu. |

1. **Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi ( ja attiecināms)**

|  |  |  |  |  |
| --- | --- | --- | --- | --- |
| **N.p.k.**  | **Norādītais uzdevums** | **Paveiktais** | **Izpilde %** | **2024./2025. mācību gadā veicamais** |
| Nr.1 | Nav attiecināms |  |  |  |
| Nr.2 | Nav attiecināms |  |  |  |

1. **Izglītības iestādes kvalitātes mērķi 2024./2025.mācību gadam**
* Izglītības iestādes dibinātāja un izglītības iestādes vadības noteiktie izglītības kvalitātes mērķi 2024./2025.māc.g., ņemot vērā informāciju un datus par 2020./2021.māc.g., 2021./2022.māc.g. 2022./2023.māc.g., (nosakāmi ne mazāk kā trīs kvalitātes rādītāji)

|  |  |  |
| --- | --- | --- |
| **N.p.k.** | **Kvalitatīvais / kvantitatīvais indikators** | **Noteiktais rādītājs / komentāri pēc nepieciešamības** |
| 1. | Izglītojamo vidējie statistiskie sasniegumi mācību gada noslēgumā | 4,83 |
| 2. | Vispārējās pamatizglītības programmā/-s | 121011111 Pamatizglītības programma (4.-9.kl.) 5,5; 21015811 Speciālā pamatizglītības programma izglītojamiem ar garīgās attīstības traucējumiem 5,33; 23011113 Pamatizglītības otrā posma (7.-9.kl.) neklātienes programma 3,89 |
| 3. | Vispārējās vidējās izglītības programmā/-s | - |
| 4. | **Izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem.** | Angļu valodā 58,4%, salīdzinot ar valsts rādītājiem -5,5%, Latviešu valodā 46,5%, salīdzinot ar valsti -12,6% un matemātikā 27%, salīdzinot ar rezultātiem valstī -16,2%. |
| 5. | **Izglītojamo vidējie statistiskie sasniegumi valsts pārbaudes darbos vidējās izglītības programmas apguves noslēgumā attiecībā pret vidējiem valsts rezultātiem.** |  |
| 6. | **optimālā kursa līmenī** | - |
| 7. | **padziļinātā kursa līmenī** | - |
| 8. | Darbs ar talantīgajiem izglītojamiem un izglītojamo sasniegumi olimpiādēs, konkursos, sacensībās u.tml. | Darbs ar talantīgajiem izglītojamajiem notiek konsultāciju un mācību stundu laikā. Stundu laikā rosinot pildīt papildarbus, palīdzēt klases biedriem, veicot skaidrojošo darbu. Piedalāmies novada un valsts olimpiādēs, konkursos un sacensībās. Novadām arī olimpiādes skolas mērogā. Dažādos konkursos piedalījušies 43% izglītojamo. Augstākie sasniegumi konkursā „Matemātiskais ķēriens” 3.kl. izglītojamais izcīnīja dalību otrajā kārtā. „Skatuves runas konkursā” 3.kl. izglītojamā no Cēsu novada tika izvirzīta uz Vidzemes novadu, kurā ieguva I pakāpes diplomu. Novadā organizētās sporta sacensībās krosā – 4 godalgotas vietas. |
| 9. | Izglītības iestādes vidējās vispārējās izglītības absolventu centralizēto eksāmenu indekss 2024./2025.māc.g. | - |
| 10. | Izglītības iestādes audzināšanas darbā sasniedzamie rezultāti 2024./2025.māc.g. | 1)Uzlabot skolēnu labbūtības rādītājus par 5%;2)Turpināt ieviest karjeras izglītību mācību saturā;3)Visu izglītojamo līdzdalība skolas dzīvē;4)Patriotiskā audzināšana. |
| 11. | Izglītojamo skaits % no kopējo izglītojamo skaita, kuri piedalās konkursos, skatēs, sacensībās  | 56,6% izglītojamo piedalās dažādod konkursos. |
| 12. | Izglītojamo skaits % no kopējā izglītojamo skaita, kuri iegūst godalgotas vietas sacensībās, skatēs, konkursos u.tml. | 41,57% izglītojamo iegūst godalgotas vietas. |
| 12.1. | Izglītojamo skaits % no kopējā izglītojamo skaita, kuri iegūst godalgotas vietas vietējās izglītības iestādes īstenotajās sacensībās, skatēs, konkursos u.tml. | 29% izglītojamo iegūst godalgotas vietas skolas konkursos un sporta sacensībās. |
| 12.2. | Izglītojamo skaits % no kopējā izglītojamo skaita, kuri iegūst godalgotas vietas novada sacensībās, skatēs, konkursos u.tml. | 19,35% izglītojamo iegūst godalgotas vietas novada konkursos un sporta sacensībās. |
| 12.3. | Izglītojamo skaits % no kopējā izglītojamo skaita, kuri iegūst godalgotas vietas valsts un starptautiskajās sacensībās, skatēs, konkursos u.tml. | 3,22% izglītojamo iegūst godalgotas vietas valsts organizētajos konkursos. |

1. **Izglītības iestādes vadītāja, izglītības iestādes padomes un izglītojamo pašpārvaldes ieteikumi izglītības iestādes darbības pilnveidei un izglītības/nozaru politikas jautājumos (pēc iestādes vēlmēm)**
	1. Izglītības iestādes vadītāja sniegti ieteikumi izglītības/nozaru politikas jautājumos
	2. Izglītības iestādes padomes ieteikumi izglītības iestādes darbības pilnveidei un/vai izglītības/nozaru politikas jautājumos
	3. Izglītojamo pašpārvaldes ieteikumi izglītības iestādes darbības pilnveidei un/vai izglītības/nozaru politikas jautājumos.

Izglītības iestādes vadītājs

|  |  |  |
| --- | --- | --- |
| (paraksts)\* |   | (vārds, uzvārds) |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. *Tikai tajās izglītības iestādēs, kurās tiek īstenota izglītības programmas apguve tālmācības formā)* [↑](#footnote-ref-2)
2. *Tikai tajās izglītības iestādēs, kurās ir izglītojamie, kuriem tiek nodrošināta izglītības ieguve ģimenē* [↑](#footnote-ref-3)